મનીષ પૉલ અને રવિ કિશન જેવા જાણીતા ચહેરા સાથે બનેલી ફિલ્મ ‘રણબંકા’ ઍક્શન ફિલ્મ છે. રાહુલ શર્મા એન્જિનિયર છે અને વાઇફ-દીકરા સાથે મુંબઈમાં રહે છે. એક વખત રાહુલને પ્રિયા અને આયુષ સાથે મથુરા જવાનું બને છે. મથુરામાં રાઘવનું રાજ છે. રાઘવ પ્રિયાને જોતાંની સાથે જ તેના પ્રેમમાં પડી જાય છે. રાઘવની શરત છે. કાં તો પ્રિયા તેની સાથે મૅરેજ કરી લે અને નહીં તો રાહુલ અને આયુષને મરતાં જુએ. રાહુલ પહેલાં તો પ્રેમથી કામ લે છે, પણ વાત જ્યારે પ્રિયાની ઇજ્જત પર આવી જાય છે ત્યારે આ સૉફ્ટવેર એન્જિનિયરે બધું ભૂલીને પોતાની ફૅમિલીને બચાવવાના કામે લાગવું પડે છે.